**บันทึกรายงานการประชุมสภาเทศบาลตำบลบางจะเกร็ง**

**สมัยสามัญที่ ๓ ครั้งที่ ๒/๒๕๖๓**

**วันศุกร์ ที่ ๒๑ สิงหาคม พ.ศ. ๒๕๖๓ เวลา ๑๓.๓๐ น.**

**ณ ห้องประชุมสภาเทศบาลตำบลบางจะเกร็ง**

**…………………………**

**ผู้มาประชุม ๘ คน**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| **๑** | นายกิจพัฒน์ คงรักษา | ประธานสภาเทศบาล | กิจพัฒน์ คงรักษา |
| **๒** | นายวสันต์ นาคขันทอง | รองประธานสภาเทศบาล | วสันต์ นาคขันทอง |
| **๓** | นายสถาพร ฟูกลิ่น | สมาชิกสภาเทศบาลเขตที่ ๑ | สถาพร ฟูกลิ่น |
| **๔** | นายไพฑูรย์ ฟูกลิ่น  | สมาชิกสภาเทศบาลเขตที่ ๒ | ไพฑูรย์ ฟูกลิ่น  |
| **๕** | นายเซียน น้ำเงิน | สมาชิกสภาเทศบาลเขตที่ ๒ | เซียน น้ำเงิน |
| **๖** | นางเขมิกา เปรุณาวิน | สมาชิกสภาเทศบาลเขตที่ ๒ | เขมิกา เปรุณาวิน |
| **๗** | นายบุญชู อุ่มเพชร | สมาชิกสภาเทศบาลเขตที่ ๒ | บุญชู อุ่มเพชร |
| **๘** | นายวัฒนะ ฟูกลิ่น | สมาชิกสภาเทศบาลเขตที่ ๒ | วัฒนะ ฟูกลิ่น |

**ผู้ไม่มาประชุม ๔ คน**

|  |  |  |
| --- | --- | --- |
| **๑** | น.ส.ยวงทอง แหลมประเสริฐ | เลขานุการสภาเทศบาล |
| **๒** | นายกนกภูมิ ประเสริฐดี | สมาชิกสภาเทศบาลเขตที่ ๑ |
| **๓** | นายสุภาพ งามแม้น | สมาชิกสภาเทศบาลเขตที่ ๑ |
| **๔** | นางบุญส่ง จิตทนงค์ | สมาชิกสภาเทศบาลเขตที่ ๑ |

**ผู้เข้าร่วมประชุม ๘ คน**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| **๑** | นายสุขเกษม โง้วสกุล | นายกเทศมนตรี | สุขเกษม โง้วสกุล |
| **๒** | นายเพชรรัตน์ เจริญผล | รองนายกเทศมนตรี | เพชรรัตน์ เจริญผล |
| **๓** | นายตรีทศ วิลัยเลิศ | เลขานุการนายกเทศมนตรี | ตรีทศ วิลัยเลิศ |
| **๔** | นายกันตภณ เกิดสวัสดิ์ | หัวหน้าสำนักปลัดเทศบาล | กันตภณ เกิดสวัสดิ์ |
| **๕** | นายอำนาจ เอียดแก้ว | ผู้อำนวยการกองการศึกษา | อำนาจ เอียดแก้ว |
| **๖** | พต.ญ.ลัดดา เป็ดทอง | นักวิชาการสาธารณสุข | พต.ญ.ลัดดา เป็ดทอง |
| **๗** | นางสาวจุฬารัตน์ มีสวัสดิ์ | นักวิเคราะห์นโยบายและแผน | จุฬารัตน์ มีสวัสดิ์ |
| **๘** | นางสาวบุษฎี นนทลักษณ์ | นักพัฒนาชุมชน | บุษฎี นนทลักษณ์ |

- ๒ -

**เริ่มประชุมเวลา ๑๓.๓๕ น.**

 เมื่อที่ประชุมมีผู้มาประชุมครบองค์ประชุมแล้ว นายกิจพัฒน์ คงรักษา ประธานสภาเทศบาลตำบลบางจะเกร็งได้ทำหน้าที่เป็นประธานในที่ประชุม โดยเริ่มประชุมตามระเบียบวาระดังต่อไปนี้

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**-** ได้รับหนังสือลาจาก สท.กนกภูมิ ประเสริฐดี ,สท.สุภาพ งามแม้น ,สท.บุญส่ง จิตทนงค์เนื่องจากป่วย และได้รับหนังสือลาจากเลขานุการสภา น.ส.ยวงทอง แหลมประเสริฐ เนื่องจากติดภารกิจ ไม่สามารถเข้าร่วมประชุมสภาในวันนี้ได้ ถือว่าลาประชุม

**-** สืบเนื่องจากการประชุมครั้งที่แล้วผมได้แจ้งว่าพลเอกอนุพงษ์ เผ่าจินดา รัฐมนตรีว่าการกระทรวงมหาดไทย ได้แถลงว่ายังไม่พร้อมให้มีการเลือกตั้งท้องถิ่น โดยในภายหลังนายกเทศมนตรีได้ออกมาแถลงเมื่อวันที่ ๑๘ สิงหาคม ๒๕๖๓ ว่าก่อนสิ้นปีนี้จะต้องมีการเลือกตั้งท้องถิ่นในระดับใดระดับหนึ่ง ซึ่งอาจจะเป็น อบจ. หรือ อบต. เนื่องจากมีกระแสโจมตีจากบางกลุ่มว่าเป็นการรวบอำนาจ ไม่กระจายอำนาจ

**-** ขอให้ทุกท่านคอยติดตามข่าวสารบ้านเมือง ไม่ว่าจะเป็นในด้านการเมือง เศรษฐกิจ หรือสังคม และในช่วงนี้ก็จะมีกลุ่มนักเรียน นักศึกษาที่ออกมาชุมนุมชูสามนิ้วเพื่อแสดงสิทธิของตน โดยให้อยู่ในกรอบที่กำหนด ท่านใดมีลูกหลานที่คิดต่างอย่าไปขัดแย้ง เพราะกลุ่มเหล่านี้จะมีความคิดค่อนข้างรุนแรง

**ที่ประชุม** **- รับทราบ**

**ระเบียบวาระที่ ๒ เรื่องรับรองรายงานการประชุม**

 - รายงานการประชุมสภาเทศบาลตำบลบางจะเกร็งสมัยสามัญที่ ๓ ครั้งที่ ๑/๒๕๖๓

 เมื่อวันที่ ๑๑ สิงหาคม ๒๕๖๓

นายกเทศมนตรี - ขอแก้ไขข้อความ ในหน้าที่ ๑๐ บรรทัดที่ ๘ จาก “๒. โครงการปรับปรุงภูมิทัศน์สวนสุขภาพ งบประมาณ ๔๙๐,๐๐๐ บาท ดำเนินการเสร็จแล้ว” เป็น “๒. โครงการปรับปรุงภูมิทัศน์สวนสุขภาพ งบประมาณ ๑๙๐,๐๐๐ บาท ดำเนินการเสร็จแล้ว”

 - ขอแก้ไขข้อความ ในหน้าที่ ๑๑ บรรทัดที่ ๘ จาก “ประมาณ ๑๕,๐๐๐,๐๐๐๐ บาท”

เป็น “ประมาณ ๑๕,๐๐๐,๐๐๐ บาท”

- ขอแก้ไขข้อความ ในหน้าที่ ๑๑ บรรทัดที่ ๙ จาก “ต้องจ่ายคืนปีละ ๑,๐๐๐๐,๐๐๐๐ บาท”

เป็น “ต้องจ่ายคืนปีละ ๑,๐๐๐,๐๐๐ บาท”

**มติที่ประชุม - มีมติรับรองรายงานการประชุม**

**ระเบียบวาระที่ ๓ เรื่องด่วน (ไม่มี)**

**ระเบียบวาระที่ ๔ เรื่องที่ค้างพิจารณา**

 **๔.๑ ญัตติร่างเทศบัญญัติงบประมาณรายจ่ายประจำปี พ.ศ. ๒๕๖๔**

วาระที่ ๒ - ขั้นแปรญัตติ

ประธานสภา - เนื่องจากในวันนี้เลขานุการสภาได้ยื่นหนังสือลาประชุม ซึ่งตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔ ข้อ ๑๙ ระบุว่าในการประชุมสภาท้องถิ่นครั้งใด ถ้าไม่มีเลขานุการสภาท้องถิ่น หรือมีแต่ไม่อยู่หรืออยู่แต่ไม่สามารถปฏิบัติหน้าที่ได้หรือไม่ยอมปฏิบัติหน้าที่ ให้สภาท้องถิ่นเลือกสมาชิกสภาท้องถิ่นหรือ ข้าราชการหรือพนักงานขององค์กรปกครองส่วนท้องถิ่นนั้นคนหนึ่ง เป็นผู้ปฏิบัติหน้าที่เลขานุการสภาท้องถิ่นเฉพาะในการประชุมคราวนั้น โดยให้นำความในข้อ ๑๓ และข้อ ๒๖ วรรคสอง มาใช้บังคับโดย อนุโลม เว้นแต่การลงคะแนนเลือกให้กระทำด้วยวิธีการยกมือ

- ๓ -

ประธาน สภา - ข้อ ๑๓ วิธีเลือกเลขานุการสภาท้องถิ่น ให้นำความในข้อ ๘ มาใช้บังคับโดยอนุโลม เมื่อสภา ท้องถิ่นมีมติเลือกเลขานุการสภาท้องถิ่นแล้ว ให้เลขานุการสภาท้องถิ่นชั่วคราวพ้นจาก ตำแหน่ง

 ข้อ ๘ วิธีเลือกประธานสภาท้องถิ่น ให้สมาชิกสภาท้องถิ่นแต่ละคนมีสิทธิเสนอชื่อสมาชิก สภา ท้องถิ่นคนหนึ่งที่ตนเห็นว่าสมควรให้เป็นผู้ดำรงตำแหน่งประธานสภาท้องถิ่น การเสนอนั้นต้อง มีสมาชิกสภาท้องถิ่นรับรองไม่น้อยกว่าสองคน โดยให้สมาชิกสภาท้องถิ่นแต่ละคนมีสิทธิรับรอง ได้เพียงครั้งเดียว ชื่อที่เสนอไม่จำกัดจำนวน และให้สมาชิกสภาท้องถิ่นลงคะแนนเลือกจากชื่อ เหล่านั้น โดยวิธีเขียนชื่อตัวและชื่อสกุลของผู้ที่ถูกเสนอชื่อคนละหนึ่งชื่อ เมื่อตรวจนับแล้วให้ ประธานที่ประชุมประกาศคะแนนต่อที่ประชุมสภาท้องถิ่น ผู้ได้คะแนนสูงสุดเป็นผู้ได้รับเลือก ถ้ามีผู้ได้คะแนนสูงสุดเท่ากันหลาย คนให้เลือกใหม่เฉพาะ ผู้ที่ได้คะแนนสูงสุดนั้น โดยใช้วิธีเดิม ถ้าผลการเลือกใหม่ปรากฏว่ายังมีผู้ได้ คะแนนสูงสุดเท่ากันอีก ให้ใช้วิธีจับสลากเฉพาะผู้ได้ คะแนนสูงสุดเท่ากัน

 - สมาชิกท่านใดจะเสนอผู้ที่จะเป็นเลขานุการสภาเทศบาลตำบลบางจะเกร็งชั่วคราวเชิญครับ

ประธานสภา - ผมขอเสนอชื่อ นายวสันต์ นาคขันทอง เป็นเลขานุการสภาฯ

โดยมีนายไพฑูรย์ ฟูกลิ่น และนายวัฒนะ ฟูกลิ่น เป็นผู้รับรอง

ประธานสภา - ขอเชิญ นายวสันต์ นาคขันทองปฏิบัติหน้าที่เลขานุการสภาชั่วคราว

ประธาน สภา - ตามที่คณะกรรมการแปรญัตติ ทั้ง ๓ ท่าน ได้ปฏิบัติหน้าที่รับคำแปรญัตติ ตั้งแต่วันที่ ๑๓-๑๕

สิงหาคม ๒๕๖๓ และได้ดำเนินการประชุมคณะกรรมการแปรญัตติ เมื่อวันที่ ๑๗ สิงหาคม ๒๕๖๓ ขอให้เลขานุการสภาได้อ่านระเบียบข้อบังคับการประชุมสภาต่อไป

เลขานุการสภา - ระเบียบข้อบังคับการประชุมสภา ข้อ ๕๐ เมื่อคณะกรรมการแปรญัตติได้พิจารณาแล้ว

จะต้องเสนอร่างข้อบัญญัตินั้นตามร่างเดิมและตามที่มีการแก้ไขเพิ่มเติม พร้อมทั้งรายงาน

และบันทึกความเห็นยื่นต่อประธานสภาท้องถิ่น รายงานนั้นอย่างน้อยจะต้องระบุว่าได้มีหรือ

ไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติ

เกี่ยวด้วยการแปรญัตตินั้นเป็นประการใด การสงวนความเห็นของคณะกรรมการแปรญัตติ

ตลอดจนการสงวนคำแปรญัตติด้วย และให้ประธานสภาท้องถิ่นรายงานนั้นแก่สมาชิกสภา

ท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน

ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบรายงานหรือชี้แจง

ข้อสงสัยต่างๆ เกี่ยวกับรายงานนั้น

ข้อ ๕๑ ในการพิจารณาร่างข้อบัญญัติวาระที่สอง ให้ปรึกษาเรียงตามลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสำคัญ ที่ประชุมสภาท้องถิ่นจะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้ว การพิจารณาเฉพาะข้อนั้นๆ เป็นอันระงับไว้ก่อน แต่ถ้าไม่เป็นการขัดข้องที่จะพิจารณาข้ออื่นๆ ต่อไป สภาท้องถิ่นอาจลงมติให้พิจารณาจนจบร่างข้อบัญญัติก็ได้

ถ้าข้อขัดแย้งหรือข้อบกพร่องตามวรรคสามเกิดขึ้นในการพิจารณารวดเดียว ที่ประชุมสภาท้องถิ่นจะลงมติให้ดำเนินการตามความในวรรคสามก็ได้เมื่อคณะกรรมการแปรญัตติได้ยื่นรายงานการพิจารณาข้อที่ได้ระงับไว้นั้นตามวรรคสามแล้ว ให้ประธานสภาท้องถิ่นส่งรายงานนั้นให้แก่สมาชิกสภาท้องถิ่น ไม่น้อยกว่ายี่สิบสี่ชั่วโมงก่อนวันนัดประชุม เว้นแต่กรณีต้องพิจารณา

- ๔ -

เลขานุการสภา - เป็นการด่วน ในการประชุมต่อวาระที่สอง ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น

ข้อ ๕๒ การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่

ข้อ ๕๙การแปรญัตติร่างข้อบัญญัติงบประมาณ จะกระทำได้เฉพาะการขอลดรายจ่ายหรือการขอลดจำนวนเงินที่ขออนุญาตจ่าย และต้องมีจำนวนสมาชิกสภาท้องถิ่นรับรองเช่นเดียวกับ การเสนอญัตติ คำแปรญัตติให้เสนอล่วงหน้าเป็นหนังสือต่อประธานคณะกรรมการแปรญัตติภายในระยะเวลาที่สภาท้องถิ่นกำหนดตามข้อ ๔๕ วรรคสาม และข้อ ๔๙ วรรคหนึ่ง

ข้อ ๖๐ห้ามไม่ให้แปรญัตติรายจ่ายขึ้นใหม่ หรือเพิ่มเติมรายจ่าย หรือเปลี่ยนแปลง ความประสงค์ของจำนวนเงินที่ขออนุมัติจ่าย เว้นแต่จะได้รับคำรับรองจากผู้บริหารท้องถิ่น หรือคำแปรญัตตินั้นผู้บริหารท้องถิ่นเป็นผู้แปรญัตติ

ข้อ ๖๑ห้ามไม่ให้แปรญัตติในรายการและจำนวนเงินซึ่งมีข้อผูกพันอย่างใดอย่างหนึ่งดังต่อไปนี้ (๑) ดอกเบี้ยและเงินส่งใช้ต้นเงินกู้ (๒) รายจ่ายซึ่งเป็นจำนวนเงินที่ต้องจ่ายตามกฎหมาย ถ้ามีปัญหาว่า รายจ่ายรายการใดมีข้อผูกพันตามวรรคหนึ่งหรือไม่ ให้ประธานสภาท้องถิ่น เป็นผู้วินิจฉัยชี้ขาด

ประธานสภา - ขอให้ทางประธานคณะกรรมการแปรญัตติ ได้สรุปรายงานการแปรญัตติให้ที่ประชุมทราบ

นางเขมิกา เปรุณาวิน - ตามกำหนดระยะเวลาแปรญัตติร่างเทศบัญญัติงบประมาณรายจ่ายประจำปีงบประมาณ

พ.ศ. ๒๕๖๔ จำนวน ๓ วัน ตั้งแต่วันที่ ๑๓-๑๕ สิงหาคม ๒๕๖๓ และได้ดำเนินการประชุมคณะกรรมการแปรญัตติ เมื่อวันที่ ๑๗ สิงหาคม ๒๕๖๓ เนื่องจากไม่มีสมาชิกท่านใดยื่นขอ

แปรญัตติมา ดังนั้นคณะกรรมการแปรญัตติจึงมีมติเห็นชอบให้เสนอร่างเทศบัญญัติงบประมาณรายจ่ายประจำปีงบประมาณ พ.ศ. ๒๕๖๔ ฉบับของคณะผู้บริหาร ซึ่งคณะกรรมการแปรญัตติพิจารณาโดยละเอียดแล้ว ไม่มีการแก้ไขหรือเพิ่มเติมแต่อย่างใด เข้าสู่การพิจารณาของสภาเทศบาลต่อไป

ประธาน สภา - ขอมติที่ประชุมสภาให้ความเห็นชอบคงร่างเทศบัญญัติงบประมาณรายจ่ายประจำปี

งบประมาณ พ.ศ. ๒๕๖๔ โดยไม่มีการแก้ไขหรือเพิ่มเติม

**มติที่ประชุม - มีมติเห็นชอบเป็นเอกฉันท์ ด้วยคะแนนเสียง ๘ เสียง ในวาระที่ ๒ ขั้นแปรญัตติ**

วาระที่ ๓ ขั้นลงมติเห็นชอบให้ตราเป็นเทศบัญญัติงบประมาณรายจ่ายประจำปี ๒๕๖๔

ประธานสภา - ขอให้เลขานุการสภาได้อ่านระเบียบข้อบังคับการประชุมสภาต่อไป

เลขานุการสภา - ระเบียบข้อบังคับการประชุมสภา ข้อ ๕๒ การพิจารณาร่างข้อบัญญัติในวาระที่สาม ไม่มีการ

อภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่

ประธานสภา - ที่ประชุมสภาจะให้มีการอภิปรายหรือไม่

**ที่ประชุม -** ไม่มีการอภิปราย

ประธาน สภา - ขอมติที่ประชุมให้ความเห็นชอบให้ตราเป็นเทศบัญญัติงบประมาณรายจ่ายประจำปี

 งบประมาณ พ.ศ. ๒๕๖๔

**มติที่ประชุม - มีมติเห็นชอบเป็นเอกฉันท์ ด้วยคะแนนเสียง ๘ เสียงให้ตราเป็นเทศบัญญัติงบประมาณ**

 **รายจ่ายประจำปีงบประมาณ พ.ศ.** **๒๕๖๔**

- ๕ –

เลขานุการสภา - พรบ. เทศบาล พ.ศ. ๒๔๙๖ มาตรา ๖๒ ภายในเจ็ดวันนับแต่วันที่สภาเทศบาลได้มีมติ เห็นชอบด้วยกับร่างเทศบัญญัติใด ในกรณีเทศบาลตำบล ให้ประธานสภาเทศบาลส่งร่าง

 เทศบัญญัติไปยังนายอำเภอเพื่อส่งไปยังผู้ว่าราชการจังหวัดพิจารณา ในกรณีเทศบาลเมืองและ เทศบาลนคร ให้ประธานสภาเทศบาลส่งไปยังผู้ว่าราชการจังหวัดพิจารณา ผู้ว่าราชการจังหวัด ต้องพิจารณาร่างเทศบัญญัติตามวรรคหนึ่งให้เสร็จและส่งคืนประธานสภาเทศบาลภายใน สิบห้าวันนับแต่วันที่ได้รับร่างเทศบัญญัตินั้น ถ้าผู้ว่าราชการจังหวัดไม่พิจารณาให้แล้วเสร็จ ภายในระยะเวลาที่กำหนด ให้ถือว่าผู้ว่าราชการจังหวัดเห็นชอบด้วยกับร่างเทศบัญญัติดังกล่าว

 ในกรณีที่ผู้ว่าราชการจังหวัดเห็นชอบด้วยกับร่างเทศบัญญัติตามวรรคหนึ่ง ให้ส่ง

นายกเทศมนตรีลงนามใช้บังคับเป็นเทศบัญญัติต่อไป แต่ถ้าผู้ว่าราชการจังหวัดไม่เห็นชอบด้วย

ให้ส่งร่างเทศบัญญัตินั้นพร้อมด้วยเหตุผลคืนไปยังสภาเทศบาล และให้สภาเทศบาลพิจารณาใหม่ภายในสามสิบวันนับแต่วันที่ได้รับร่างเทศบัญญัติคืนมา ถ้าสภาเทศบาลมีมติยืนยันตาม

ร่างเทศบัญญัติเดิมด้วยคะแนนเสียงไม่น้อยกว่าสองในสามของสมาชิกสภาเทศบาลเท่าที่มีอยู่ ให้ประธานสภาเทศบาลส่งร่างเทศบัญญัตินั้นให้นายกเทศมนตรีลงนามใช้บังคับเป็นเทศบัญญัติ และแจ้งให้ผู้ว่าราชการจังหวัดทราบต่อไป แต่ถ้าสภาเทศบาลไม่ยืนยันภายในสามสิบวันนับแต่วันที่ได้รับร่างเทศบัญญัติคืนจากผู้ว่าราชการจังหวัด หรือยืนยันตามร่างเทศบัญญัติเดิมด้วยคะแนนเสียงน้อยกว่าสองในสามของสมาชิกสภาเทศบาลเท่าที่มีอยู่ ให้ร่างเทศบัญญัตินั้น เป็นอันตกไป

**ระเบียบวาระที่ ๕ เรื่องเพื่อพิจารณา (ไม่มี)**

**ระเบียบวาระที่ ๖ เรื่องอื่นๆ**

นายกเทศมนตรี - ตามที่ได้หารือการก่อสร้างอาคารและห้องศูนย์เรียนรู้เศรษฐกิจพอเพียงบนพื้นที่ราชพัสดุ งบประมาณในการก่อสร้างประมาณ ๑๕,๐๐๐,๐๐๐๐ บาท แต่ต้องใช้เงินกู้ในการก่อสร้างเพราะเทศบาลไม่มีงบประมาณเพียงพอ แหล่งเงินกู้จะกู้ได้ ๑๒,๐๐๐,๐๐๐ บาท ต้องจ่ายคืน

ปีละ ๑,๐๐๐,๐๐๐ บาท พร้อมดอกเบี้ยร้อยละ ๒.๕ ต่อปี นั้น ขอให้พิจารณาว่าควรพักไว้ก่อน

 หรือดำเนินการต่อไป หรือจะทำการปรับปรุงภูมิทัศน์หน้าสำนักงานแทน โดยการย้ายเสาธง

 และปรับปรุงที่จอดรถให้กว้างขึ้น

ประธานสภา - เรื่องเงินกู้ในการก่อสร้างอาคาร ท่านสมาชิกเห็นว่าควรพิจารณาต่อหรือพักไว้ก่อน

นายวัฒนะ ฟูกลิ่น - ผมเห็นว่าเรื่องเงินกู้ในการก่อสร้างอาคาร ควรพักไว้ก่อนเพราะสถานะการคลังของเรายัง

 มีงบประมาณน้อยและการจัดเก็บรายได้ลดลง หากนำไปใช้ก่อสร้างอาคารอาจเกิดปัญหา

ในการพัฒนาตำบลได้ ส่วนเรื่องการปรับภูมิทัศน์หน้าสำนักงานเทศบาล ผมเห็นด้วยเพราะ

เวลามาประชุมที่จอดรถไม่เพียงพอ

นางเขมิกา เปรุณาวิน - เห็นด้วยกับการปรับปรุงภูมิทัศน์หน้าสำนักงานเทศบาล ส่วนเรื่องการก่อสร้างอาคาร

 สำนักงานอยากให้ศึกษารายละเอียดก่อนซึ่งก็เป็นโอกาสดีที่จะมีศูนย์การเรียนรู้เกษตรพอเพียง

 เป็นหน้าตาของตำบลเรา

ประธานสภา - โครงการปรับปรุงภูมิทัศน์หน้าสำนักงาน ทางสภายินดีที่จะพิจารณาให้ความเห็นชอบ

 ส่วนเรื่องเงินกู้ในการก่อสร้างอาคาร ขอให้ท่านนายกได้ศึกษารายละเอียดก่อนถ้าจำเป็น

 เร่งด่วนก็ค่อยมาปรึกษาหารือใหม่ได้

- ๖ -

นายกเทศมนตรี- ขอขอบคุณทุกท่านที่ให้คำแนะนำ ซึ่งโครงการใหญ่ที่จะทำเราต้องศึกษารายละเอียด

 ให้ดีก่อน ถ้ามีข่าวการขอใช้ที่ของธนารักษ์อย่าไรจะแจ้งที่ประชุมเร่งด่วน การปรับปรุง

 ภูมิทัศน์หน้าสำนักงานเทศบาลจะต้องปรึกษาทางกองช่างในการออกแบบ และขอขอบคุณ

 ทุกท่านที่ให้ความร่วมมือด้วยดี

 - ขอเชิญเข้าร่วมโครงการฝึกอบรมจิตอาสาภัยพิบัติ ในวันที่ ๒๔ – ๒๖ สิงหาคม ๒๕๖๓

 ณ ห้องประชุมโรงเรียนวัดศรัทธาธรรม โดยจะทำพิธีเปิดโครงการฝึกอบรม เวลา ๐๙๐๐ น.

 โดยท่านผู้ว่าราชการจังหวัดสมุทรสงคราม เป็นประธานในพิธีเปิดโครงการฝึกอบรมจิตอาสา

 ภัยพิบัติ การแต่งกาย ชุดจิตอาสา ใส่ผ้าพันคอและหมวก

 - วันที่ ๒๘ สิงหาคม ๒๕๖๓ ขอเชิญเข้าร่วมกิจกรรมการเรียนรู้ศูนย์พัฒนาเด็กเล็ก เวลา ๐๘.๓๐ น**. ณ ศูนย์เด็กเล็กวัดศรัทธาธรรม**

 **-** ในวันที่ ๓๑ สิงหาคม ๒๕๖๓ เป็นวันครบรอบการจัดตั้งเทศบาลตำบลบางจะเกร็ง จึงขอเชิญร่วมทำบุญเทศบาล โดยทำบุญเลี้ยงพระและรับประทานอาหารร่วมกันโดยจัดเป็นโต๊ะจีน และร่วมกันทำบุญตามกำลังศรัทธา

**ปิดประชุม เวลา ๑๔.๑๗ น.**

 (ลงชื่อ)……………………………………………… ผู้จดรายงานการประชุม

 (นายวสันต์ นาคขันทอง)

 เลขานุการสภาเทศบาลตำบลบางจะเกร็ง

 คณะกรรมการตรวจรายงานการประชุม ได้ตรวจรายงานการประชุมสภาเทศบาลตำบลบางจะเกร็ง สมัยสามัญ ที่ ๓ ครั้งที่ ๒/๒๕๖๓ แล้วเมื่อการประชุมคณะกรรมการ ครั้งที่ ๔/๒๕๖๓ เมื่อวันที่ ๒๕ เดือน สิงหาคม พ.ศ. ๒๕๖๓

ลงชื่อ.....................................................ประธาน

 (นางเขมิกา เปรุณาวิน)

ลงชื่อ.....................................................กรรมการ

 (นายสุภาพ งามแม้น)

ลงชื่อ......................................................กรรมการ

 (นายกนกภูมิ ประเสริฐดี)

 สภาเทศบาลตำบลบางจะเกร็งได้รับรองรายงานการประชุมสภาเทศบาลตำบลบางจะเกร็ง ครั้งนี้แล้ว เมื่อการประชุมสภาเทศบาลตำบลบางจะเกร็ง สมัยสามัญที่ ๔ ครั้งที่ ๑/๒๕๖๓ เมื่อวันที่ ๒๔ เดือน พฤศจิกายน พ.ศ. ๒๕๖๓

 (ลงชื่อ)………………………………………………

 (นายกิจพัฒน์ คงรักษา)

 ประธานสภาเทศบาลตำบลบางจะเกร็ง